ভারতের অগ্নিপথ বর্ষসেরা পুরুস্কার পেলেন রাজশাহীর মেয়ে সোমা | Rajshahi News24 | রাজশাহী নিউজ 24 ভারতের অগ্নিপথ বর্ষসেরা পুরুস্কার পেলেন রাজশাহীর মেয়ে সোমা – Rajshahi News24 | রাজশাহী নিউজ 24
ভারতের অগ্নিপথ বর্ষসেরা পুরুস্কার পেলেন রাজশাহীর মেয়ে সোমা
নিউজ ডেক্স : দিল্লীর কালারার ফাউন্ডসন আয়োজিত শিল্পকর্ম প্রদর্শনীতে দি অ্যাসিভার বেস্ট অ্যাওয়ার্ডের পর এবার ভারতের অগ্নিপথ বর্ষসেরা এ্যাওয়ার্ড পেলেন রাজশাহীর মেয়ে নার্গিস পারভিন সোমা। আন্তর্জাতিক পর্যায়ের মুকুটে আরো একটি এ্যাওয়ার্ড যুক্ত হলো তার। নার্গিস সোমা রাজশাহী আর্ট কলেজের চারুকলার শিক্ষক এবং ষড়ং আর্ট গ্রুপের প্রতিষ্ঠাতা।
গত শনিবার ভারতের দিল্লীর গান্ধি পিস মিলনায়তনে সোমার হাতে আনুনিকভাবে এই পুরুস্কার তুলে দেন অল ইন্ডিয়া ফাইন আর্ট এন্ড ক্যাফ্ট সোসাইটির (এআইএফএসিএস) চেয়ারম্যান পদ্মভূষন শ্রী রাম ভি সুতার। নারী জীবনকে ঘিরে রঙ তুলিতে আঁকা ‘ওম্যান লাইফ-১৫’ ছবির জন্য তিনি এই পুরস্কারে অর্জন করেছেন। একই অনুষ্ঠানে দ্বিতীয় বর্ষসেরা পুরস্কার অর্জন করেন ভারতের ভোপালের সোয়াতি জায়ান ও তৃতীয়টি অর্জন করেন চন্দিগড়ের ভারত বেদি বলে জানা গেছে।
এর আগে গত ২২ অক্টোবর ভারতের দিল্লীর কালারার ফাউন্ডসন আয়োজিত শিল্পকর্ম প্রদর্শনীতে এবার দি অ্যাসিভার বেস্ট অ্যাওয়ার্ড অর্জন করেন তিনি। রাজশাহী বিশ্ববিদ্যালয়ের বার্ষিক প্রদর্শনীতে বেস্ট নিরিখা পুরস্কার দিয়ে মূলত যাত্রা শুরু তার। দেশের বাইরে প্রথম জাপানে তারপর ইন্ডিয়ার বিভিন্নস্থানে যেমন কেরেলা, দিল্লীর, আহমেদাবাদ, শিমলা, নেপাল, মুম্বাইয়ে নারীর জীবন সংগ্রামের ছবির উপর পুরস্কার পেয়েছেন সোমা। এ পর্যন্ত নারীর জীবন সংগ্রাম বিষয়ক ২৬টি ছবি এঁকেছেন তিনি। পেয়েছেন আন্তর্জাতিক একাধিক পুরস্কারও।